Korttungebier

Colletinae
 Diphaglossinae
 Xeromelissinae
 Hylaeinae
 Euryglossinae

Korttungebier (Colletidae) er en familie av bier, som inkluderer omkring 2 500 arter. I Europa finnes kun de to slektene silkebier (Colletes) og maskebier (Hylaeus), med til sammen 137 arter, hvorav 19 er representert i Norge.

 Utseende 
Alt fra små, nesten hårløse, til store hårete bier. Medlemmene i denne gruppen varierer mye i utseende, men holdes sammen av visse anatomiske fellestrekk, blant annet i formen på galea hos hunnene, én av munndelene, som er kort og bred med to behårete utvekster nederst.

 Levevis 
Colletidae er solitære bier som bygger sine bol hver for seg. Enkelte arter kan opptre i store aggregasjoner. Som hovedregel er det de store hårete artene som bygger bol i bakken. De små, nesten hårløse, artene bygger bol i bakken eller utnytter eksisterende hulrom i trær, plantestengeler, vulkanske steiner m.m. Hunnen "maler" innsiden av reiret med et sekret fra galea, som størkner til en cellofan-lignende membran. Et særtrekk ved denne familien er at fôret som etterlates til larvene er flytende. Egget ligger og flyter i et kar med "honning" hos de fleste undergruppene, hos Colletes henger det ned fra toppen av cella.

 Utbredelse 
Colletidae er kosmopolitter, de fleste artene lever i Australia (der de er den dominerende bie-gruppen) og Sør-Amerika.

 Systematisk inndeling 
Bare arter som er representert i Norge inngår i systematikken nedenfor.

 Ordenen vepser, (Hymenoptera)
 Gruppen stilkvepser, Apocrita
 Gruppen Broddvepser, Aculeata
 Overfamilien Apoidea
 Gruppen bier, Apiformes
 Familien Colletidae (korttungebier)
 Underfamilien Colletinae
 Slekten Colletes (silkebier) Latreille, 1802 – 58 arter i Europa, 7 arter i Norge
 Colletes cunicularius (vårsilkebie)
 Colletes daviesanus (sommersilkebie)
 Colletes floralis (engsilkebie)
 Colletes impunctatus (sandsilkebie)
 Colletes marginatus (kløversilkebie)
 Colletes similis (kurvsilkebie)
 Colletes succinctus (lyngsilkebie)
 Underfamilien Diphaglossinae
 Underfamilien Xeromelissinae
 Underfamilien Hylaeinae
 Slekten Hylaeus (maskebier) Fabricius, 1793 – 79 arter i Europa, 12 arter i Norge
 Hylaeus angustatus (smalmaskebie)
 Hylaeus annulatus (skogmaskebie)
 Hylaeus brevicornis (småmaskebie)
 Hylaeus communis (hagemaskebie)
 Hylaeus confusus (engmaskebie)
 Hylaeus difformis (frynsemaskebie)
 Hylaeus dilatatus (kystmaskebie)
 Hylaeus hyalinatus (kjølmaskebie)
 Hylaeus incongruus (heimaskebie)
 Hylaeus pectoralis (sumpmaskebie)
 Hylaeus pictipes (veggmaskebie)
 Hylaeus rinki (svartmaskebie)
 Underfamilien Euryglossinae

 Litteratur 
 Michener, C.D. 2000. The Bees of the World
 Ottesen, P.S. (1993, revidert 1999) Norske insekter og deres artsantall. NINA utredning 55: 1-40. 

 Eksterne lenker 

 Discover Life - Apoidea En liste over alle bier i verden med synonymer og utbredelse.
 Fauna Europa (2004) Fauna Europaea version 1.1,  www.faunaeur.org – utbredelsesdatabase for europeiske dyr. 

Kategori:Bier